শ্রেষ্ঠ চলচ্চিত্র বিভাগে স্ক্রিন পুরস্কার
শ্রেষ্ঠ চলচ্চিত্র বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্রের জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। যশ চোপড়া তিনবার এই পুরস্কার লাভ করেন, অন্যদিকে সঞ্জয় লীলা ভন্সালী, রাকেশ রোশন ও বিধু বিনোদ চোপড়া ২ বার করে এই পুরস্কার লাভ করেন। সাম্প্রতিক পুরস্কার বিজয়ী চলচ্চিত্র হল ২০১৯ সালের গলি বয়।